**ELŐTERJESZTÉS**

**Körmend Város Önkormányzata Képviselő-testülete 2021. december 16-i rendkívüli ülésére**

**Tárgy:** rozsdabizottság megkeresésére ismételt állásfoglalás

Tisztelt Képviselő-testület!

A Körmend, Rákóczi u. 10. szám alatti új építésű ingatlan (egykori Fényes-Pászthory épület területe) kapcsán a Képviselő-testület korábban megismerte a" Rozsdabizottság " elé terjesztett anyagot, és állást foglalt abban, hogy azt támogatja.

A Miniszterelnökség a csatolt levéllel arról tájékoztat bennünket, hogy támogatja a Rozsdaövezeti Bizottság a rozsdaterületté nyilvánítást, és kérik az állásfoglalást - noha ezt a Képviselő-testület már tárgyalta.

A formaiság végett kérem, hogy a Testület ismét nyilvánítsa ki álláspontját, erősítse meg a korábbiakat, hogy a Rozsdabizottság a végleges döntését meghozhassa. 2021. szeptemberében még az Önkormányzat kezdeményezte a rozsdaövezeti akcióterületté történő nyilvánítást, de ezt a kezdeményezést végül az építtetőnek kellett megtennie, így emiatt új határozat elfogadását javasoljuk.

**HATÁROZATI JAVASLAT**

Körmend Város Önkormányzata Képviselő-testülete támogatja a körmendi 381 hrsz-ú ingatlan rozsdaövezeti akcióterületté történő kijelölését tekintettel arra, hogy a 381 hrsz-ú ingatlanon zajló lakóházas beépítés Körmend belvárosában, barnamezős területen valósul meg, megszüntetve Körmend városközpontjában a több évtizede ezen ingatlanon fennálló elhagyatottságot, s teremt egyúttal lehetőséget korszerű, modern lakások megvételére Körmend központjában, biztosítva ezzel a Körmenden történő helybenmaradás lehetőségét is elsősorban a fiatal generáció számára.

Körmend, 2021. december 9.

**Bebes István**

**polgármester**